[{"text_idx": "#000006", "text": "Gasteizen bertan aurkeztu da otsailetik ekainera bitartean egingo diren jardueren egitaraua. Proposamen guztiak doakoak izango dira. Udalak zehaztu duenez, abentura, umorea, kirola, kultura, lantegiak... \u201caskotarikoak izango dira eskainiko diren jarduerak, eta horien % 60a euskaraz izango da\u201d. Era berean Proiektuen Poltsa bat sortu dute, gazteek, kolektiboek eta elkarteek emandako ideiak Gauekoak programaren barruan gauzatzeko aukera eskaintzeko. \u201cGonbidapena egiten diegu Gasteizko gazteei diziplinarteko proiektu partekatu honetan parte hartzera, aisialdi, ikuskizun eta era guztietako ekintzen kontsumitzaile gisa ez ezik, baita proiektu honen parte aktibo gisa ere izateko, proposamenak eta jarraipena eginez lantaldeak eguneroko lanean eta Gazteria Zerbitzuak haien esku jarritako kanalak erabiliz\u201d, azaldu du Gazteria Zerbitzuko arduradun Oskar Fernandez Jarasek."}]